Rygte: Sony arbejder på ny håndholdt spillekonsol

Sony arbejder efter sigende på en ny håndholdt konsol, der kan afvikle spil lokalt på enheden – PS Vita 2? Det er efterhånden længe siden at Sony lancerede en håndholdt spillekonsol. Senest var det i 2012 med PS Vita, hvilket var en efterfølger til PSP, der kom på markedet helt tilbage i 2005.

Sony lancerede godt nok PlayStation Portal for kort tid siden, men man kan ikke helt sammenligne den med PSP og PS Vita, da den ikke kan afvikle spil lokalt – derfor er den stort set ubrugelig uden internet.

Denne nye formodede konsol fra Sony, kommer dog til at fungere i stil med de gamle håndholdte konsoller fra japanske tech-gigant. Rygtet går desuden på at den vil være i stand til at afvikle PS4-spil, men også PS5-spil via. en opdatering/optimering til det individuelle spil.

Konsollen er dog angiveligt meget i begyndelsen af udviklingsfasen, så der skulle gå et par år, såfremt den lander markedet.

Læs også: Rygte: iPad Pro OLED og opgraderet MacBook Air til marts

Rygte: Sony arbejder på ny håndholdt spillekonsol